Manie: Staat moet ag slaan op bedrywe se reaksie | Landbou
Dit is alles goed en wel dat die Appèlhof beslis het die aanstelling van vyf inspeksiedienste kragtens die Wet op Landboustandaarde deur die departement van landbou, grondhervorming en landelike ontwikkeling is op 'n regsgrondslag grondwetlik, geldig en bindend.
Die feit dat elke bedryf hand en tand daarteen baklei, moet egter vir die departement ook 'n boodskap inhou. Daar was verskeie hofsake al oor die vyf assignees, soos die amptenary hulle graag noem.
Kan die departement dan nie insien daar is in beginsel dalk iets fout met hierdie hele aksie nie? Maak die ongelukkigheid van die private sektor hieroor dan geen saak nie? Dit is tog nie net die regsgrondslag daarvan wat tel nie.